ওম পুরী
ওম রাজেশ পুরী, ওবিই (১৮ অক্টোবর ১৯৫০ - ৬ জানুয়ারি ২০১৭) ছিলেন একজন ভারতীয় অভিনেতা, যিনি মূলত ভারতীয় এবং ব্রিটিশ মূলধারার বাণিজ্যিক চলচ্চিত্রে অভিনয় করতেন। এছাড়াও তিনি মুক্তধারার চলচ্চিত্র, আর্ট ফিল্ম এবং হলিউডের চলচ্চিত্রে অভিনয়ের জন্য পরিচিত। তিনি শ্রেষ্ঠ অভিনেতা হিসেবে দুটি জাতীয় চলচ্চিত্র পুরস্কার এবং দুটি ফিল্মফেয়ার পুরস্কার জিতেছেন। ১৯৯০ সালে তিনি ভারতের চতুর্থ সর্বোচ্চ বেসামরিক সম্মাননা পদ্মশ্রী পেয়েছেন।